વધુમાં કહ્યું હતું કે સત્તાના મદમાં રાચતી ભાજપ સરકાર આવી સ્‍થિતિ શું કામ પેદા કરે છે ? દેશમાં લોકશાહી સ્‍થાપવા અને દેશની વિકાસ યાત્રા શરૂ થઈ ત્‍યારે આંદોલનથી મળેલ આઝાદી અને લોકશાહીને બચાવવા માટે કોંગ્રેસ પક્ષ કોઈપણ પ્રકારની લડાઈ લડવા તૈયાર હોવાનું જણાવતાં વિરોધપક્ષના નેતા પરેશ ધાનાણીએ જણાવ્યું હતું કે, સરકારની નિષ્‍ફળતાઓને ઉજાગર કરવા માટે, સામાન્‍ય માણસની વેદનાને વાચા આપવા માટે કોઈપણ વ્‍યક્‍તિ, વર્ગ કે સમૂહ આંદોલન કરશે તો તેમાં સંપૂર્ણ સહયોગ આપશે.